《九日邻翁招饮》
元代·仇远

佳节喜新霁，作意登南山。
兹山虽不高，亦足供跻攀。
平明放舟出，日暮骑马还。
行止不自由，寸步千里艰。
北邻朱公子，言笑破旅颜。
相与一樽空，徒得半日閒。
人生各憔悴，仕路复问关。
六十始平头，甲子须循环。
粲粲黄金花，才见秋一斑。
忍以发肤脆，犯此风霜顽。
何如归去来，期我岩壑间。

作者简介：仇远(1247年～1326年），字仁近，一字仁父，钱塘（今浙江杭州）人。因居余杭溪上之仇山，自号山村、山村民，人称山村先生。元代文学家、书法家。元大德年间(1297~1307)五十八岁的他任溧阳儒学教授，不久罢归，遂在忧郁中游山河以终。